
Αθήνα, 11 Ιανουαρίου 2018

Η Grecotel στην κορυφή των Βραβείων TUI 2018 
με 20 διακρίσεις

Amirandes & Caramel στα 100 κορυφαία ξενοδοχεία παγκοσμίως

Ο Όμιλος Ν. Δασκαλαντωνάκη – Grecotel, ηγέτης στο χώρο των επιχειρήσεων και του τουρισμού στην Ελλάδα, πιστός στον μοναδικό παραδοσιακό χαρακτήρα της ελληνικής φιλοξενίας τιμήθηκε με 20 βραβεία στον διεθνώς αναγνωρισμένο θεσμό TUI 2018.
Τα υπερπολυτελή Amirandes και Caramel συγκαταλέγονται στα 100 καλύτερα ξενοδοχεία του κόσμου κατακτώντας το κορυφαίο Travel Award, TUI Holly 2018. 
Επιπλέον, 11 ακόμη ξενοδοχεία της Grecotel απέσπασαν εξίσου σημαντικές διακρίσεις, όπως το TUI Top Quality 2018, που αναφέρεται στα πιο δημοφιλή ξενοδοχεία, το TUI Umwelt Champion 2018, που έχει ως βασικό κριτήριο τον eco – friendly χαρακτήρα του ξενοδοχείου, καθώς και την πρωτοεμφανιζόμενη κατηγορία TUI Family Champion 2018, που επιβραβεύει την φιλικότητα και ασφάλεια που προσφέρει ένα ξενοδοχείο στο παιδί. 
[bookmark: _GoBack]Με αφορμή τα κορυφαία βραβεία στα ξενοδοχεία του Ομίλου, ο Γενικός Διευθυντής της Grecotel, κος Βασίλης Μηναδάκης, δήλωσε: «Στην Grecotel είμαστε περήφανοι που για πάνω από τέσσερις δεκαετίες εκπροσωπούμε επάξια τον ελληνικό τουρισμό και προσφέρουμε στους επισκέπτες την εμπειρία της αυθεντικής φιλοξενίας της Ελλάδας. Η διεθνής αναγνώριση που απολαμβάνουν τα ξενοδοχεία της Grecotel όλα αυτά τα χρόνια αποδεικνύεται και σήμερα με τον καλύτερο τρόπο. Οι κορυφαίες διακρίσεις και το πλήθος των βραβείων μας επιφορτίζουν με μεγαλύτερη ευθύνη, ώστε να συνεχίσουμε να εργαζόμαστε για τη συνεχή βελτίωση, εξέλιξη και ανάπτυξη του ελληνικού ξενοδοχειακού προϊόντος στηρίζοντας τον ελληνικό τουρισμό.». 
Οι διακρίσεις πραγματοποιήθηκαν βάσει κριτικής των πελατών του TUI Group, του μεγαλύτερου τουριστικού οργανισμού παγκοσμίως, στον οποίο συμμετέχουν  1.600 ταξιδιωτικά πρακτορεία και 300 ξενοδοχεία. Ο τελικός κατάλογος, διαμορφώθηκε με κριτήρια που αφορούν τη δημιουργικότητα, την ηγεσία, την καινοτομία καθώς και τα υψηλά πρότυπα ασφαλείας κάθε ξενοδοχειακής μονάδας. 
Aπό το 1975, έτος ίδρυσης του Ομίλου N.Δασκαλαντωνάκη, περισσότερα από 2.000 βραβεία και διακρίσεις έχουν απονεμηθεί στα ξενοδοχεία, τους ιδιοκτήτες και το τμήμα διοίκησης του Ομίλου. Τα βραβεία αφορούν καινοτόμες πρωτοβουλίες, υπηρεσίες υψηλής ποιότητας, εξαιρετικό ποσοστό ικανοποίησης επισκεπτών, ανάδειξη της ελληνικής γευσιγνωσίας, των τοπικών παραδόσεων και του πολιτισμού, αλλά και κοινοτικές δράσεις, ενέργειες μέριμνας για οικογένειες με παιδιά, καθώς και τη συνολική ευαισθητοποίηση του Ομίλου σε περιβαλλοντικά θέματα.

Ακολουθούν οι διακρίσεις που απέσπασε η Grecotel στα βραβεία TUI 2018: 

TUI HOLLY 2018                                               
1. AMIRANDES
2. CARAMEL

TUI TOP QUALITY 2018                                               
1. AMIRANDES
2. CARAMEL
3. CORFU IMPERIAL
4. EVA PALACE

TUI UMWELT CHAMPION 2018
1. AMIRANDES
2. CARAMEL
3. PELLA BEACH
4. KOS IMPERIAL THALASSO
5. ROYAL PARK
6. WHITE PALACE
7. CRETA PALACE
8. OLYMPIA RIVIERA & AQUA PARK
9. OLYMPIA OASIS
10. EVA PALACE
11. CORFU IMPERIAL

TUI FAMILY CHAMPION 2018
1. CLUB MARINE PALACE
2. OLYMPIA OASIS
3. DAPHNILA BAY DASSIA










ΓΡΑΦΕΙΟ ΤΥΠΟΥ
Για περισσότερες πληροφορίες, 
επικοινωνείτε στα γραφεία της Grecotel: Ε.Γιακουμάκη, Ε.Βελονά, Ε.Χουρίδου: 2103743600, 2103743527
grecotel.com
#myGrecotel
@grecotel

